Le scopo del rete netsukuku es le realisation de un infrastructura que, non basante se super usual infrastructuras internet, resulta plus economic e independente de illo pro consentir le accesso al rete equalmente al usatores qui non pote pagar pro subscriber se al ISPs. Le projectistas del rete pensa de realisar iste rete parallel basante se pesantemente super futur generationes de retes sin filos que, habente un campo de multe kilometros, permitterea le realisation de un diffuse rete netsukuku. In le phase initial, comocunque, le disveloppatores intende basar se super le actual infrastructuras internet pro testar le rete.

Santovenia de la Valdoncina es un municipalitate que se trova in le provincia de Leon, in le communitate autonome de Castilia e Leon, Espania.

Le signo del cruce es un movimento ritual executate con le manos per le majoritate, ma non tote, le brancas del Christianismo. Le signo del cruce es realisate designante se in le aere un cruce, super se mesme, super altere personas o super objectos. Il existe duo formas principal de se traciar le Signo del cruce, un sequite per le Ecclesias del Oriente e altere per le Ecclesias del Occidente, ma rarmente es usate per alcun brancas del Protestantismo. Le signo pote o non esser accompaniate per un formula verbal. Le signo del cruce es un del symbolos plus basic del religion christian, rememorante le importantia del sacrificio de Christo in le Cruce.

Un physico es un scientista que stude o practica le physica. Le physico stude un ample gamma de phenomenos physic per omne puncto de vista: ab le particulas subatomic ab le quales tote le materia ordinari es formate (Physica de particulas) al comportamento del universo material como un toto (Cosmologia). Hic es numerose brancas de physica e cata uno have le sue specialistas.

Le dissemination international del informatica ha provocate le apparition de multe variationes e extensiones del collection de characteres ASCII, viste que ASCII non include litteras accentuate e altere symbolos necessari pro scriber le majoritate del linguas que usa alphabetos de base roman. Le standard international ISO 646 (1972) esseva le prime tentativa de remediar iste problema, ben que illo infortunatemente creava simultaneemente problemas de compatibilitate. ISO 646 esseva ancora un collection de characteres de septe bits, e viste que il non habeva codices additional disponibile, alcunes esseva reassignate in variantes pro linguas specific. Per exemplo, le codice ASCII 93 (le parenthese quadrate dextere ""]"") es usate in le variante german ISO 646-DE pro le littera majuscule U con dierese (Ü), e in le variante danese ISO 646-DK pro le littera majuscule A con anello (Å).

Chinchilla de Monte-Aragón es un municipalitate que se trova in le provincia de Albacete, in le communitate autonome de Castilia-La Mancha, Espania.